ธริชยา คัมภีรญาณนนท์

ธริชยา คัมภีรญาณนนท์ (อังกฤษ : Tharitchaya Kampeerayannon) รองประธานกรรมการบริหาร และประธานเจ้าหน้าที่บริหารฝ่ายการเงิน
บริษัท เมืองเศรษฐกิจพอเพียง จำกัด อดีตผู้อำนวยการส่วนบริหารงานยุโรป 4 กรมเจรจาการค้าระหว่างประเทศ และที่ปรึกษาฝ่ายการพาณิชย์ประจำสถานเอกอัครราชทูตไทยประจำกรุงลอนดอน สหราชอาณาจักร กรมส่งเสริมการส่งออก กระทรวงพาณิชย์

ประวัติ 
ธริชยา  คัมภีรญาณนนท์ เป็นบุตรสาวคนเล็กของ “พล.อ.อ.ธีร์ศิลป์ คัมภีรญาณนนท์” อดีตรองผู้บัญชาการทหารสูงสุด กับ “สุธีรา คัมภีรญาณนนท์ (ญ.)” สกุลเดิม "ธรรมพิทักษ์" หลานตาใน “รองอำมาตย์เอก หลวงนิติการประสิทธิ์ (นวน เหมนิธิ)” กับ ภริยาคนที่ 3 “อิ่ม นิติการประสิทธิ์ (ญ.)” เป็นผู้สืบสายสกุล “ณ ราชสีมา” ชั้น 8 สาย "พระยาภักดีสงคราม (เจ้าเมืองนางรอง)"

การศึกษา 
โรงเรียนเรยีนาเชลีวิทยาลัย 
โรงเรียนสาธิตมหาวิทยาลัยศรีนครินทรวิโรฒ ปทุมวัน รุ่นที่ 34
 รัฐศาสตร์บัณฑิต จุฬาลงกรณ์มหาวิทยาลัย รุ่นที่ 45
 ปริญญาโท สาขาบริหารธุรกิจ George Washington University at Mount Vernon สหรัฐอเมริกา

บทบาททางสังคม

ด้านเศรษฐกิจและการพาณิชย์
 ช่วยราชการสำนักงานรัฐมนตรีว่าการกระทรวงพาณิชย์ นายพงษ์ศักดิ์ รักตพงศ์ไพศาล,  นายมิ่งขวัญ แสงสุวรรณ, นายไชยา สะสมทรัพย์, นางพรทิวา นาคาศัย
 ปี 2554 - 2558 เป็นผู้แทนประเทศไทย เข้าร่วมประชุมมนตรีองค์การกาแฟระหว่างประเทศ (International Coffee Council) ณ กรุงลอนดอน สหราชอาณาจักร
 ปี 2563 อำนวยการและประสานงานการจัดตั้งคณะกรรมการร่วมด้านเศรษฐกิจและการค้าระหว่างไทย - สหราชอาณาจักร  ระหว่างดำรงตำแหน่ง ผู้อำนวยการส่วนบริหารงานยุโรป 4 กรมเจรจาการค้าระหว่างประเทศ กระทรวงพาณิชย์ โดยมี นายจุรินทร์ ลักษณวิศิษฏ์ เป็น รัฐมนตรีว่าการกระทรวงพาณิชย์

ด้านธุรกิจ 
 กรรมการบริหาร บริษัท โกลบอล เซคิวริตี้ อินเตอร์เนชั่นแนล จำกัด (2549 - 2560)
 กรรมการบริหาร บริษัท เมืองเศรษฐกิจพอเพียง จำกัด (2560 - 2563)
 รองประธานกรรมการบริหารและประธานเจ้าหน้าบริหารการเงิน บริษัท เมืองเศรษฐกิจพอเพียง จำกัด (2563 - ปัจจุบัน)
 กรรมการ บริษัท คริสตัล สกาย จำกัด, บริษัท สกายเมด จำกัด, บริษัท สกายครอป จำกัด, บริษัท สกายเฮิร์บ จำกัด, บริษัท ทิพย์อุดม จำกัด, บริษัท โกลบอล แอร์คราฟท์ เซอร์วิส จำกัด, บริษัท โกลบอล แลนด์ แอนด์ พร็อพเพอร์ตี้ จำกัด (2564 - ปัจจุบัน)
 กรรมการ บริษัท สกาย มีเดีย โปรดักชั่น จำกัด และ กำกับดูแลสถานีโทรทัศน์ธรรมาธิปไตยเพื่อประชาชน (DDTV) (2564 - ปัจจุบัน)

ด้านการถวายงานฯ 
 ปี 2524 และ 2545 รำถวายพระพรถวายหน้าพระที่นั่ง สมเด็จเจ้าฟ้าฯ กรมพระศรีสวางควัฒน วรขัตติยราชนารี และ น.อ.(พิเศษ) วีระยุทธ ดิษยะศริน อดีตพระสวามี ณ หอประชุม กองบิน 41 เชียงใหม่  ขณะที่ ร.อ.วีระยุทธ  เป็นนักบินประจำการ ณ ฝูงบิน 411 กองบิน 41 โดยมี น.อ.ธีร์ศิลป์ ดำรงตำแหน่งผู้บังคับการกองบิน 41

ด้านสาธารณประโยชน์
 มอบทุนการศึกษา เด็กกำพร้า ผู้ด้อยโอกาส และอื่นๆ เป็นประจำทุกปี
 มอบอุปกรณ์ด้านการแพทย์แก่หน่วยงาน และประชาชน ในช่วงสถานการณ์แพร่ระบาดของไวรัสโควิด-19

รางวัลและเกียรติยศ 
 รางวัลคนดีศรีสยาม สาขา ผู้ทำคุณประโยชน์ต่อสังคมดีเด่น

เครื่องราชอิสริยาภรณ์ 
  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นทวีติยาภรณ์ช้างเผือก (ท.ช.)
  เครื่องราชอิสริยาภรณ์อันมีเกียรติยศยิ่งมงกุฎไทย ชั้นทวีติยาภรณ์มงกุฎไทย (ท.ม.)

อ้างอิง 
</div>

พุทธศาสนิกชนชาวไทย
บุคคลจากกรุงเทพมหานคร
บุคคลจากโรงเรียนเรยีนาเชลีวิทยาลัย
บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
บุคคลจากคณะรัฐศาสตร์ จุฬาลงกรณ์มหาวิทยาลัย
บุคคลจากจุฬาลงกรณ์มหาวิทยาลัย
สกุล ณ ราชสีมา
สกุลเหมนิธิ
สกุลคัมภีรญาณนนท์